12. ฐานะการเงินและผลการดำเนินงาน

  12.1 งบการเงิน

  (ก ) รายงานของผู้สอบบัญชีและสรุปการแสดงความเห็นของผู้สอบบัญชี

  รายงานของผู้สอบบัญชีรับอนุญาต จากบริษัท สำนักงาน เอินส์ท แอนด์ ยัง จำกัด
  สำหรับงบการเงินสิ้นสุด ณ วันที่ 31 ธันวาคม 2547 และ 2546 และจากบริษัท สำนักงาน
  เอสจีวี ณ ถลาง จำกัด สำหรับงบการเงินสิ้นสุด ณ วันที่ 31 ธันวาคม 2545
  ผู้สอบบัญชีรับอนุญาตได้แสดงความเห็นโดยให้การรับรองแบบไม่มีเงื่อนไขต่องบดุลรวม,
  งบกำไรขาดทุนรวม, งบแสดงการเปลี่ยนแปลงในส่วนของผู้ถือหุ้นรวม
  และงบกระแสเงินสดรวมของ บริษัท ปูนซีเมนต์นคร-หลวง จำกัด (มหาชน)
  และบริษัทย่อยว่างบการเงินข้างต้นแสดงฐานะการเงินและผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) ตารางสรุปงบการเงิน

-   ตารางสรุปงบดุลรวม

-   ตารางสรุปงบกำไรขาดทุนรวม

-   ตารางสรุปงบกระแสเงินสดรวม

-   ตารางสรุปอัตราส่วนทางการเงิน

  บริษัทฯได้มีการจัดประเภทรายการบัญชีในงบการเงินสำหรับปีสิ้นสุดวันที่ 31 ธันวาคม 2545 ใหม่
  เพื่อให้สอดคล้องกับการจัดประเภทรายการบัญชีของปีปัจจุบัน
  ซึ่งไม่มีผลกระทบต่อกำไรสุทธิหรือส่วนของผู้ถือหุ้นตามที่ได้รายงานไปแล้ว

[]

[]

[]

[]

  []12.2 คำอธิบายและการวิเคราะห์ฐานะการเงินและผลการดำเนินงาน

  รายได้

  บริษัทฯ และบริษัทย่อยมีรายได้โดยรวมในปี 2547 เป็นจำนวนเงิน 21,211 ล้านบาท เพิ่มขึ้น
  3,645 ล้านบาทหรือร้อยละ 21 เปรียบเทียบกับปี 2546 ซึ่งประกอบด้วย

  []

รายได้จากการขายสุทธิ

  []รายได้จากการขายในปี 2547 เป็นจำนวนเงิน 20,772 ล้านบาทหรือร้อยละ 98
  ของรายได้รวม ซึ่งเพิ่มขึ้นจากปีก่อนเป็นจำนวน 3,303 ล้านบาทหรือร้อยละ 19

  จากโครงสร้างรายได้ข้างต้นร้อยละ 82 ของรายได้จากการขายรวม
  เป็นรายได้จากธุรกิจปูนซีเมนต์ ซึ่งเป็นธุรกิจหลักของบริษัทฯในปี 2547
  ยอดขายสุทธิของปูนซีเมนต์ชนิดผงและชนิดเม็ดเพิ่มขึ้นจากปีก่อนคิดเป็นร้อยละ 18
  ซึ่งเป็นผลจากการเพิ่มขึ้นของปริมาณขายทั้งภายในประเทศและต่างประเทศ
  โดยปริมาณขายปูนซีเมนต์เฉลี่ยภายในประเทศเพิ่มขึ้นร้อยละ 11
  และปริมาณขายปูนซีเมนต์เฉลี่ยต่างประเทศลดลงร้อยละ 14
  รายได้จากการขายของบริษัทย่อยอื่นเพิ่มขึ้น 27%
  เนื่องจากบริษัทฯมีรายได้จากการขายเพิ่มขึ้นจากปีก่อนเป็นจำนวน 933 ล้านบาท

  รายได้อื่น

  บริษัทฯมีรายได้อื่นในปี 2547 เป็นจำนวน 439 ล้านบาท เพิ่มขึ้นจากปีก่อนโดยรวมเป็นจำนวน
  342 ล้านบาท โดยมีการเปลี่ยนแปลงหลักเนื่องจากในปี 2547
  บริษัทฯได้บันทึกกำไรจากการขายเงินลงทุนในบริษัทย่อยแห่งหนึ่งเป็นจำนวนเงิน 179 ล้านบาท

  ต้นทุนและค่าใช้จ่าย

  []บริษัทฯมีต้นทุนสินค้าที่ขายและค่าใช้จ่ายรวมในปี 2547 เป็นจำนวน 15,015 ล้านบาท
  เพิ่มขึ้นจากปี 2546 คิดเป็นร้อยละ 18 โดยสรุปต้นทุนและค่าใช้จ่ายโดยรวมดังนี้

  การเปลี่ยนแปลงในต้นทุนขายโดยรวมเปรียบเทียบกับปีก่อนเพิ่มขึ้นจากปีก่อนเป็นจำนวน 1,789
  ล้านบาทหรือร้อยละ 16 ปัจจัยหลักเนื่องจาก
  การเพิ่มขึ้นของปริมาณการขายปูนซีเมนต์และต้นทุนพลังงาน

ค่าใช้จ่ายในการขายและบริหารเพิ่มขึ้นจากปีก่อนเป็นจำนวน 327 ล้านบาท หรือร้อยละ 21 ซึ่งปัจจัยหลักเป็นผลมาจากการเพิ่มขึ้นของค่าใช้จ่ายในการจากการจ้างบริการสำหรับเป็นที่ปรึกษาและค่าใช้จ่ายในการให้บริการลูกค้าในปี 2547

  จากรายได้และต้นทุนที่เพิ่มขึ้นดังกล่าวข้างต้น บริษัทฯมีกำไรสุทธิรวมในปี 2547 เป็นจำนวน
  4,141 ล้านบาท เปรียบเทียบกับ 3,288 ล้านบาทในปี 2546 เพิ่มขึ้นคิดเป็นร้อยละ 26

  ฐานะการเงินของบริษัทฯ ณ วันที่ 31 ธันวาคม 2547 โดยรวมเปรียบเทียบกับ ณ วันที่ 31
  ธันวาคม 2546 ดังนี้

[]

ส่วนประกอบของสินทรัพย์ที่สำคัญ มีดังนี้

[]

  สินทรัพย์รวม

  สินทรัพย์รวมลดลงมีปัจจัยหลักจากการลดลงของเงินสด, เงินฝากธนาคารและเงินลงทุนระยะสั้น
  และการขายสินทรัพย์ถาวรที่ไม่ได้ใช้ในการดำเนินงาน

  หนี้สินรวม

  ณ วันที่ 31 ธันวาคม 2547 บริษัทฯ มีหนี้สินรวม 4,171 ล้านบาท เพิ่มขึ้นจากปีก่อนเป็นจำนวน
  715 ล้านบาท เนื่องจากการเพิ่มขึ้นของหนี้สินหมุนเวียน
  อันได้แก่เจ้าหนี้การค้าและตั๋วเงินจ่ายและหนี้สินหมุนเวียนอื่นเป็นปัจจัยหลัก

  ส่วนของผู้ถือหุ้น

  ณ วันที่ 31 ธันวาคม 2547 ส่วนของผู้ถือหุ้นมีจำนวน 15,938 ล้านบาท
  ลดลงจากปีก่อนเป็นจำนวนเงิน 1,861 ล้านบาท

  เมื่อวันที่ 11 ธันวาคม 2546
  ที่ประชุมคณะกรรมการบริษัทฯมีมติอนุมัติให้ซื้อหุ้นคืนเพื่อวัตถุประสงค์ในการบริหารเงินสดคงเหลือที่เป็นสภาพคล่องส่วนเกินของบริษัทฯ
  ในวงเงินไม่เกิน 3,200 ล้านบาท โดยจะซื้อหุ้นทุนคืนเป็นจำนวนไม่เกินจำนวน 12.5 ล้านหุ้น
  หรือคิดเป็นร้อยละ 5 ของหุ้นที่ออกและจำหน่ายได้แล้วทั้งหมดของบริษัทฯ
  โดยระยะเวลาการซื้อหุ้นทุนคืนตั้งแต่วันที่ 26 ธันวาคม 2546 ถึงวันที่ 11 มิถุนายน 2547
  และระยะเวลาจำหน่ายหุ้นทุนที่ซื้อคืนตั้งแต่วันที่ 12 ธันวาคม 2547 ถึงวันที่ 11 มิถุนายน 2550
  (ภายหลัง 6 เดือนนับแต่การซื้อหุ้นคืนเสร็จสิ้น แต่ต้องไม่เกิน 3 ปี) ในกรณีที่บริษัทฯ
  จำหน่ายหุ้นไม่หมดภายในระยะเวลาที่กำหนด
  บริษัทฯจะลดทุนที่ออกและชำระแล้วลงโดยวิธีตัดหุ้นทุนที่ซื้อคืนและยังไม่ได้จำหน่ายที่เหลืออยู่

การเปลี่ยนแปลงอัตราส่วนทางการเงินของปี 2547 เปรียบเทียบกับปี 2546 และปี 2545 ได้แสดงไว้ตามตาราง (ค)